Husorden
HUSORDEN FOR ANDELSBOLIGFORENINGEN STØBERIET, HENNING SMITHS VEJ 11-13.
§ 1.AFFALD 
Aalborgs Kommunes affaldsregulativ skal overholdes og de opstillede affaldsbeholdere benyttes. Hver enkelt beboer har pligt til at medvirke til at holde ryddeligt ved affaldsbeholdere og papcontainere og øvrige områder. Der må ikke stilles storskrald ved affaldsbeholdere/containere. 
Af hygiejniske grunde skal alt husholdningsaffald være pakket ind i f.eks. papir eller affaldsposer. (til bundet). 
Opstabling af storskrald, affald, cykler m. m. er ikke tilladt på svalegangene. Barnevogne og borde anbringes, så der altid er fri passage 
§ 2.ALTANER/TERRASSER/SVALEGANGE 
Fodring af fugle skal ske, så foderrester ikke er med til at forøge rottefaren eller genere de omkringboende. 
Endvidere må der ved afvaskning af altaner eller vinduer ikke benyttes rindende eller hele spandfulde vand, af hensyn til beboerne nedenunder. 
Ligeledes er det ikke tilladt at banke og ryste tæpper og lignende - kaste snavs og andre ting ned fra altaner og trappeafsatser, af hensyn til naboerne nedenunder. Tørring af tøj og luftning af sengetøj bør ikke foregå på altankanten eller på kanten af svalegangene. 
Opstilling af skulpturer, ophængning af malerier o. lign. er ikke tilladt på udvendig side af bygningerne eller i trappegange. Juleudsmykning bør begrænses til pyntning af altankasser og eventuelt et træ med hvidt lys på altanen. 
For at skabe et ensartet præg benyttes blomsterkasser af zink på udvendig side af altanen. Ved brug af andet materiale, hænges disse indvendigt på altanen.
Opsætning af markiser og parasoller over/på terrasser og altaner samt opsætning af sejldug på terrasse- og altansider er forbudt, hvis der ikke opsættes de af bestyrelsen / generalforsamlingen besluttede. 
For at skabe et smukt helhedsindtryk af ejendommene påhviler det den enkelte beboer at sørge for rengøring af vinduer. 
Det er forbudt at bruge lagner, tæpper o. lign. som gardiner/rullegardiner.

Det er ikke tilladt at male vægge på altaner og terrasser og svalegange. 
Opsætning af paraboler og andre former for antenner er forbudt på foreningens bygninger. 

§ 3. BAD / TOILET 
For at undgå tilstopning af afløbsrør skal man være varsom med, hvad der skylles ud gennem vaske og toilet (f.eks. fedt og andre ved afkøling stivnede ting - etc.) 
Evt. utætheder i vand- og varmeinstallationer skal omgående meddeles til foreningens bestyrelse. 

§ 4. HAVEVEDLIGEHOLDELSE 
Det påhviler beboerne i stueetagen at holde hækken mellem terrasse og fællesareal rent for ukrudt. 

§ 5. LEG OG BOLDSPIL 
Efter al udendørs ophold og leg skal der ryddes for legetøj og andet på græs og fliser. 
Strafbare forhold - hærværk: 
Det er naturligvis ikke tilladt at tegne eller male på foreningens murværk eller på anden måde at beskadige ejendommen og dens fælles areal. 
Det er naturligvis forbudt at anvende våben og andet farligt legetøj på foreningens område. 

§ 6. GÅRDEN 
Langtidsparkering af trailere og campingvogne er ikke tilladt på foreningens få parkeringspladser. 
Bilvask i gården er ikke tilladt. 

§ 7. SKILTNING 
Al skiltning og anden reklame må ikke anbringes nogetsteds på bygningerne. 
Udskiftning af navne på postkasser og oversigtstavler foretages af bestyrelsen 

§ 8. ÆNDRINGER I LEJLIGHEDEN 
Bestyrelsen og eventuelle andre instansers skriftlige tilladelse skal foreligge, før nogen ændring må påbegyndes, med efterfølgende godkendelse af bestyrelsen og evt. byggemyndigheder. 

§ 9. STØJ 
Al støj, der kan være til gene for andre beboere, må ikke finde sted mellem
kI. 19.30 – 7.00!!! 
Dog skal det fastslås, at der også til dagligt skal være tåleligt at opholde sig i sin bolig. 
Indstil tøjvask og brug af tørretumbler kl. 22.00 – 7.00!!! 
Ved fest orienteres omkringboende herom. Dog skal der vises hensyn efter kl. 24.00!! 
Høj musik for åbentstående døre og vinduer er forstyrrelse af offentlig ro og orden og er en politisag, der kan anmeldes til politiet.

§ 9. HUSDYRHOLD 
Hver lejlighed må have en hund eller en kat. 
Samtlige hunde I katte skal have LOVPLIGTIG HUNDEANSVARSFORSIKRING. Betalt præmiekvittering skal forevises ved registreringen og hvert efterfølgende år efter præmie forfalds dato. Og som dansk lovgivning kræver skal hunden bære skilt med dens navn og telefonnummer. Jvf. Justitsministeriet bekendtgørelse nr. 1197 af23-12-92. i love om hunde (L-21O-1991192). 
For at skåne beboere for at træde i tilfældigt placerede hunde efterladenskaber på gangstier, parkeringsplads og vej m.m. skal plastposer bruges til hundens efterladenskaber, og det indskærpes samtidig, at man tager hensyn til de beboere, som har terrasse i jordhøjde ved luftningen. 

Husdyr må ikke "selvluftes" hverken i form af fastbinding til cykelskure og lignende, eller ved løsgang. Løse hunde/katte kan forventes at blive indfanget og afleveret til hunde- og kattefængeren. 
Det er ikke tilladt at holde krybdyr, kvælerslanger, giftslanger, edderkopper eller andre former for eksotiske dyr i lejlighederne. 

Husdyr må ikke være til gene for andre beboere i foreningen. 
Handicappede eller beboere der har speciel behov for bestemte hjælpe dyr, vil til en hver tid kunne indgå ekstra ordinære aftaler med Andelsboligforeningen Støberiets bestyrelse. 

Revideret den 11. januar 2007
På bestyrelsens vegne
Jytta Vedel Jensen